agnīṣomī́yamékādaśakapālam puroḍā́śaṃ nírvapati téna yathéṣṭyaiváṃ yajata eténa vā índro vr̥trámahanneténo eva vyájayata yā̀syeyaṃ víjitistāṃ tátho evaìṣá eténa pāpmā́naṃ dviṣántam bhrā́tr̥vyaṃ hanti tátho eva víjayate víjité 'bhaye 'nāṣṭré sūyā íti tásmādagnīṣomī́ya ékādaśakapālaḥ puroḍā́śo bhavati tásyotsr̥ṣṭo gaurdákṣiṇotsárjaṃ vā amúṃ candrámasaṃ ghnánti paurṇamāsenā́ha ghnántyāma :vāsyenótsr̥janti tásmādutsr̥ṣṭo gaurdákṣiṇā